พึ่งโดนข่วนเมื่อตอนเย็นค่ะ น้องชอบมาฟัดขาทีนี้เลยโดนข่วนมาแบบมันเป็นรูเล็กๆมีเลือดซิบนิดหน่อย น้องยังไม่ได้ฉีดยาค่ะ ส่วนตอนนี้กำลังเป็นประจำเดือน ฉีดยาได้มั้ยคะหรือต้องรอประจำเดือนหายก่อน
สวัสดีค่ะ การโดนสุนัขข่วนจนมีบาดแผลที่มีเลือดออก ย่อมมีโอกาสเสี่ยงต่อการเกิดโรคพิษสุนัขบ้าได้ ดังนั้น จึงควรไปฉีดวัคซีนป้องกันพิษสุนัขบ้า ทั้งนี้ การที่กำลังมีประจำเดือนอยู่ ไม่ได้เป็นข้อห้ามในการฉีดวัคซีนแต่อย่างใดนอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ เพราะบาดแผลที่เกิดจากสัตว์กัดหรือข่วน ถือเป็นบาดแผลสกปรกค่ะและอย่าลืมดูแลล้างทำความสะอาดบาดแผลด้วยสบู่หรือน้ำยาฆ่าเชื้อให้สะอาด ใส่ยาฆ่าเชื้อ เช่น โพวิโดน ไอโอดีน เป็นต้น และเช็ดทำความสะอาดแผลต่อทุกวันด้วยน้ำเกลือ หลีกเลี่ยงไม่ให้แผลโดนน้ำจนกว่าแผลจะหายค่ะ